khistorydata/jeongjo-sjw-relations huggingface dataset:
정조 22년
戊午四月二十七日卯時上御誠正閣諸承旨持公事入侍時行左承旨洪義榮行右承旨李泰永左副承旨尹致性右副承旨魚用謙假注書姜浚欽李弘謙記事官金景煥承膺祚檢校待敎李存秀以次進伏訖致性讀奏平安兵使李儒敬狀啓大坡兒權管權德恒到防事上命書判付訖命書傳敎曰有司堂上入侍浚欽承命出傳與有司堂上李時秀趙鎭寬偕入進伏上曰政官牌去來催促也賤臣承命出傳催促上命時秀鎭寬等進前仍敎曰昨日右承旨以買蟲事出擧條而卿等果卽見之乎時秀等曰姑無知委故臣等未得見之矣上曰事係本司行會者而備堂尙未見擧條云者豈成說乎不卽知委事問於政院也浚欽承命出問回奏曰京兆與軍門則卽爲分付而備局果未知委云矣上敎時秀等曰今見畿伯狀啓則與昨日擧條之意不無矛盾蓋拾蟲一款在陵園墓軍自是應役則買蟲非爲應役者設也且以坊民言之一日拾役之外別開買蟲之路意在應役之外許其買之以爲事半功倍之義也畿伯必不知此而爲此狀啓以致該邑眩於擧行矣卿等出去以此意更卽行會可也仍命先退命書傳敎曰京畿監司來待又命書傳敎曰慶尙左兵使入侍浚欽承命出傳與慶尙左兵使李普漢偕入進伏上命普漢進前普漢進奏職姓名上曰爾年幾何曾任何官普漢曰年爲七十二而年前以三和府使入於繡啓遞歸矣上曰果緣何事而見遞乎普漢曰以還穀事矣上曰在三和時爾年比今差少邑務且與閫任稍歇而尙以昏憒至於憤事則爾今衰耗益甚未知將何以堪任乎普漢曰臣謹當竭誠奉公矣上曰前兵使以華山倉穀幻弄事取怨於民至被重勘爾則將何以爲之乎普漢曰前帥臣似不以詳定價賣之而必致勒捧以取怨聲臣則以此爲戒期無負聖簡之私矣上曰三和之事屬耳更不欲委之重任而念爾家聲十分參量爾其第往之前帥之穀價加捧一一還給凡事務盡廉勤以爲桑楡之收可也繡衣之行踵爾續往豈非惕念處乎命除宣諭退出上曰下番玉堂入侍出榻敎景煥承命出傳與修撰柳相祚偕入進伏上敎相祚曰爾爲故相幾代孫乎相祚曰爲八代孫矣上曰故相之後科甲始出爾以玉署出入經幄念爾先祖亦甚奇幸而欲一召接者久矣仍命擧顔敎曰往者一番召見而今又見之可知有所存矣爾家自是故家有何可考遺蹟乎相祚曰別無所有矣上曰文忠書院曾有宣額乎相祚曰未蒙賜額之典矣上曰爾與宣召人柳尋春爲幾寸乎相祚曰爲十三寸親矣上曰嶺南素稱鄒魯近來亦有賢才之可聞者乎相祚曰讀書謹飭之士則稍稍有之矣命致性書傳敎曰筵席數次見之知其爲故相文忠公之奉祀孫而故相後八世科甲始出爲堂錄入館直者在此人初見且與之語果有所存第欲試用每値在鄕未能近適上來持被今日之特爲召見意豈徒在見其面乎修撰柳相祚同副承旨除授牌招察任又命書榻敎曰在外承旨許遞又命書傳敎曰嶺南御史留待大臣備局有司堂上戶惠堂吏兵判及備堂中曾經統帥人使之來待仍命退諸臣以次退出
정조 22년
行都承旨李晩秀坐左承旨未差行右承旨李泰永坐直左副承旨尹致性坐右副承旨魚用謙坐同副承旨柳相祚坐直注書二員未差假注書姜浚欽仕李弘謙仕直事變假注書李㬖仕
정조 22년
傳于李泰永曰諸承旨持公事入侍
정조 22년
李泰永啓曰諸承旨持公事入侍事命下矣六房無公事不得入侍之意敢啓傳曰知道
정조 22년
傳于李泰永曰不爲仕進承旨許遞
정조 22년
傳于李晩秀曰內外使本營提調持萬年堤監董書啓入侍
정조 22년
傳于柳相祚曰工刑換房
정조 22년
吏曹口傳政事以金相儼爲中部令
정조 22년
再政以朴和源爲漢城主簿金履度爲司饔直長
정조 22년
吏曹口傳政事蒜山僉使張世紈今加嘉義階役監董差使員安城郡守曺允植今加通政植木監董差使員加資事承傳壯勇衛李鎭國安德恒以上今加嘉善加資事承傳植木牌將
정조 22년
尹致性以兵曹言啓曰羽林衛將趙蒙錫病難供職呈狀乞遞宿衛領軍之任不可待其差復改差何如傳曰允
정조 22년
兵曹口傳政事以李東協爲羽林將崔命喆安德恒爲慶熙將李元榮爲德積僉使
정조 22년
兵曹口傳政事副司果宋守淵
정조 22년
李泰永以內醫院都提調提調意啓曰前順天監牧官李景晃旣遞外任依例還屬本院令該曹口傳付軍職冠帶常仕何如傳曰允
정조 22년
兵曹口傳政事副司果李景晃金履度
정조 22년
禁府啓目沙斤前察訪金樂祖原情云云問目內辭緣泛稱遲晩刑推得情何如判付啓除刑推議處爲良如敎又啓目金川郡守洪秉德原情云云問目內辭緣泛稱遲晩刑推得情何如判付啓考律勘放後草記爲良如敎
정조 22년
魚用謙以訓鍊都監言啓曰本局局別將李尙謙身病甚重勢難察任改差何如傳曰允
정조 22년
魚用謙以義禁府言啓曰時囚罪人洪秉德原情公事判付內考律勘放後草記事命下矣洪秉德黃海監司李義駿啓本內尹塚眞假旣不能卽地覈出古塚虛實又不能別白卞破致有再査之擧黃鍾源之尙未捕捉又涉稽緩不可以旣經問備置而不論其罪狀令攸司稟處罪取考律文則大明律違令條有曰凡違令者笞五十捕亡條有曰主守不覺失囚者一名杖六十聽一百日內追捕提調官減主守人罪三等笞三十名例有曰文武官犯私罪笞五十解見任別敍二罪俱發以重者論大典通編推斷條有曰犯枉法受贜外笞杖竝收贖矣洪秉德從重論笞五十收贖解見任別敍放送何如傳曰允如有功議各減一等可也
정조 22년
階砌石修改賞格監董水原留守徐有隣內下大豹皮一令令徐直修宋守淵地方官水原判官金思羲陞敍差使員安城郡守曺允植蒜山僉使張世紈各內下筒箇一部策應筦千庫內監羅東旭相當調用看役京校李珍國安德恒各弓子一張外營將校李元榮邊將待窠卽爲調用徐大喆邊將隨闕差定筦千庫擧行書吏文景訥書員金元浹守僕金在勤李得龍各木布各一疋庫直金漢齊木一疋赴役守護軍羅尙文等三十六一日各米二斗以上外帑庫京石手韓時雄等十一一日各布木各一疋邊手木二疋戶曹鄕石手方成太等九一日各木布各一疋泥匠全尙得等六一日各木一疋以上外帑庫
정조 22년
萬年堤疏鑿賞格一等監董差使員安城郡守曺允植蒜山僉使張世紈加資策應裨將前萬戶沈公綽賞加監官嘉善徐大喆洪命淵邊將除授看役裨將嘉義金之澤以上四十二日金恒一出身金仁祿以上四十一日各筒箇一部木一疋安城牌將嘉善安鎭福閑良鄭鳳實以上四十六日各筒介一部以上外帑庫策應書吏羅弘奎朴完興以上四十二日令本府從願施賞廣州書吏朴景陽四十六日帖加二等看役牌將出身曹順宅三十八日折衝金在信金漢龍出身李萬實以上三十七日各弓矢一部木一疋安城牌將折衝金光學三十四日閑良李聖河李泰孫林洽以上三十二日各木布各一疋看役色吏金禹錫四十六日策應書吏金在恒二十四日安城看役色吏朴道淳三十日各木一疋米三斗以上外帑庫三等看役牌將折衝洪履謇出身金光一以上二十七日折衝崔瑞龍二十四日出身李萬齡二十二日折衝李再運十八日嘉善金千鎰閑良鄭碩賢以上十七日李東植十五日各弓子一張米三斗車運牌折衝林光國二十六日看役安城牌將閑良金啓松二十七日孔在孫二十五日折衝李彦福十六日各木一疋邑策應書吏安就大在邑擧行安城看役色吏金益快二十七日李仁郁二十四日各木一疋禿城將校閑良李震福二十日布一疋石手李福善邊首十八日方順台等六十三日尹弘臣等二十日金三福等四五日李日尙四日各布一疋泥匠金尙得邊首六日木一疋李京位等三六日姜千世四日各布一疋以上外帑庫車夫劉完得等六二十六日各木一疋自該軍門賞給策應所庫直劉金木一疋使喚旗手朴巨福役所使喚旗手朴永得等二各布一疋以上外帑庫本營將校安德恒李千福崔漢億御廳將校金禹鼎各內下筒介一部習讀金德采監官盧大喆金孝元各木布各一疋本營軍兼池泰寬李范山金鎭喆車聖麟成春蕃孫漢光安千得梁命福琴聲律林允大權仁孫金振喆各木布各一疋內營中軍柳文植半熟馬一匹主簿崔翼陞敍參奉金應一直長陞敍
정조 22년
植木賞格園令徐直修宋厚淵今番以階役陞敍代給兒馬一匹衛將前僉使李泰協禁軍將口傳擬入閑良盧致鳳巡山監官折衝金孝元出身崔俊起閑良李仁興李春光加出監官出身金宗祿各木布各一疋南陽人嘉善金壽昌木布各一疋帽二立書員金元浹裵仁爀自外營考例施賞守僕金在勤李得龍盧完喆崔茂鉉各木布各一疋以上外帑庫庫直金漢濟自外營考例施賞守護軍五十名各布一疋米一斗案山直七十名各木一疋米一斗今番拾蟲時效勞米一斗代錢一兩分給木山直十名各布一疋今番拾蟲時別有使役錢一兩加給差使員安城郡守曺允植蒜山僉使張世紈堤役加資兒馬帖一隻賜給植木監官盧大喆十年使役今爲十年邊將承傳本營別武士閑良金尙業九年內下筒介一部御廳別武士嘉善金禹鼎九年內下筒介一部木一疋壯勇衛折衝李珍國五年賞加知彀官嘉善崔命喆三年衛將除授本營別武士出身李千福二年內下筒介一部木一疋武兼李鎭忠二年出六後陞敍本營別武士閑良崔漢億一年邊將承傳訓鍊習讀金德采一年內下筒介一部木一疋外營擧行書吏羅殷述一年自外營考例施賞本營軍兼司僕池泰寬李范山金鎭喆以上九年孫漢光成春番以上八年車聖麟吳泰光琴聲律以上七年梁命福六年安千得柳福得李文漢李文喆鄭守寬以上四年初兼林允大三年良人崔春得金振喆金致浩權仁孫以上一年以上自本營考例閑良二年初兼三年兼司僕其餘木二疋施賞減番亦依例摠攝正憲哲學等◆名各木布各一疋胡椒五升牌將僧嘉義懋絢等十一名各木一疋胡椒二升炊飯僧等煥等三名各木一疋僧軍八十六名各米一斗錢一兩以上外帑庫禿城將校折衝李震福木布各一疋平昌宋必大令本道考例賞後狀聞北漢金啓源令該廳木二疋布一疋施賞德源李漢鳳令本道施賞
정조 22년
拾蟲賞格知彀官崔命喆壯勇衛李珍國安德恒金景興吳興亮宋亮臣朴慶基宋德煥以上各木布一疋本營軍池泰寬李范山金鎭喆孫漢光成春蕃車聖麟吳泰光琴聲律梁命福安千得鄭守寬柳福得李文漢李文喆林允大金振喆崔春得金致浩權仁孫趙漢說許慶以上各木一疋本營待年軍崔喜文宋光世趙鼎弼李成長金載炯金貴福劉殷得崔鳳學安德行柳景福除案軍朴鎭成李泰根訓局待年軍金得伊金昌成趙命重張一尙印白文池仁孫許澗車大龍車大喆裵得顯金命喆除案軍丁來運柳景郁禁營待年軍洪漢成以上八日各布一疋相間陞實各營軍士自各其營上下
정조 22년
戊午四月二十八日辰時上御便殿都承旨入侍時行都承旨李晩秀假注書李弘謙記事官金景煥承膺祚以次進伏訖上命書傳敎曰難捧之混錄昨年民事何可責也營錢之督納下官體貌亦當然耳況今出入講席豈可以微過遞任乎前郡守申大羽拿處特爲分揀命退承史以次退出
정조 22년
戊午四月二十八日申時上御便殿吏房承旨內外使本營提調持萬年堤監董書啓入侍時行都承旨李晩秀假注書李弘謙記事官金景煥金珍恪水原留守徐有隣壯勇提調鄭民始壯勇大將趙心泰以次進伏訖上取覽萬年提役及植木等監董差使員以下別單仍命書傳敎曰萬年堤役之告成萬幸園令徐直修宋厚淵陞敍留守徐有隣內下大豹皮一令賜給判官金思羲陞敍中軍柳文植半熟馬一匹賜給差使員安城郡守曺允植蒜山僉使張世紈多年效勞於植木今番則築堤植木六十餘日效勞加資奉安閣衛將李泰協曾有復職承傳而今亦效勞內職爲先調用武兼李鎭忠出六後陞敍主簿崔翼陞敍參奉金應一直長陞敍其餘將校員役工匠等依判下施賞命書榻敎曰兵曹判書入侍又命書榻敎曰禮房承旨入侍賤臣承命出傳與兵曹判書李時秀行右承旨李泰永偕入進伏命泰永書榻敎曰首仕直長六品見窠移擬當爲人擬入後待下批仍以承傳付司果其代金應一擬入皆令口傳擧行敎時秀曰監董效勞人中有邊將除授者皆於今日內擬入也仍命退諸臣以次退出
정조 22년
行都承旨李晩秀坐行左承旨李泰永坐直右承旨尹致性坐直左副承旨宋銓坐右副承旨魚用謙坐同副承旨柳相祚坐注書洪奭周仕一員未差假注書李弘謙仕直事變假注書李㬖仕
정조 22년
藥房提調李祖源行右承旨李泰永啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 22년
王大妃殿惠慶宮中宮殿藥房口傳問宮答曰知道
정조 22년
魚用謙啓曰三品官之無得過三日循例請牌曾有飭敎矣禮曹參議金祖淳除拜後過三日不爲出肅事體所在誠極未安從重推考仍卽牌招察任何如傳曰允
정조 22년
李泰永啓曰吏曹郞廳來言承旨有闕政事取稟傳曰當日爲之
정조 22년
李泰永啓曰注書有闕之代前注書洪奭周被薦人尹命烈柳台佐薦狀成送吏曹之意敢啓傳曰知道
정조 22년
以禮曹參議金祖淳牌不進罷職傳旨傳于李泰永曰只推更爲牌招
정조 22년
有政吏批判書金載瓚進參判權裕牌不進參議任希存進行左承旨李泰永進以宋銓爲承旨朴宗甲爲知敦寧鄭昌耆爲戶曹正郞尹龜錫爲監察柳鎭澤爲典籍洪奭周爲注書全衡道爲安陵參奉金銑爲東學敎授鄭來百爲沃溝縣監李羲文爲典牲判官金履度爲尙衣別提
정조 22년
兵批判書李時秀病參判柳誼病參議金啓洛病參知柳師模入直進右承旨尹致性進同知單王道源僉知單孫鎭極護軍洪義榮
정조 22년
李泰永啓曰新除授左副承旨宋銓卽爲牌招察任何如傳曰允
정조 22년
尹致性啓曰新除授注書洪奭周卽爲牌招察任何如傳曰允
정조 22년
以禮曹參議金祖淳再牌不進罷職傳旨傳于李泰永曰許遞
정조 22년
李泰永啓曰端午帖製述人旣已抄啓矣弘文提學李秉鼎待明朝牌招以爲出韻科次之地何如傳曰允
정조 22년
傳于李泰永曰驪州英陵局內拾蟲之役其間畢役乎設有未畢役處如無更蔓之弊農時使役陵軍猶難況邑民乎卽以此意星火分付該邑依此擧行而兩陵局內未及畢拾處依園軍例從便令陵官巡行拾除至於吏鄕校隷之效勞爲數十日糧米亦依園所植木邑例量給竝與買蟲雇丁卽以公穀會減事一體分付事下諭于畿伯
정조 22년
李泰永以弘文館言啓曰校理朴崙壽旣有只推之命與新除授修撰尹行直一體牌招察任何如傳曰允
정조 22년
以校理朴崙壽修撰尹行直牌不進罷職傳旨傳于李泰永曰只推
정조 22년
李泰永以吏曹言啓曰今此景慕宮夏享大祭終獻官以前參議金祖淳塡差而時無職名令該曹口傳付軍職何如傳曰允
정조 22년
兵曹口傳政事行副護軍金祖淳
정조 22년
尹致性以戶曹言啓曰園所役事時京石手邊首處木二疋其餘石手十名處各木一疋布一疋依判下數施賞之意敢啓傳曰知道
정조 22년
宋銓以賑恤廳言啓曰南部朴井契任掌崔漢成今月二十七日本洞路傍得一歲遺棄女兒同里居良女姜召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 22년
尹致性以兵曹言啓曰依下敎專經武臣殿講居不人訓鍊院僉正朴思弼守門將李熻禁衛營哨官曺漢星御營廳哨官李光顯出直而待後日堂下武臣朔試射時依頃日列試取之意敢啓傳曰知道
정조 22년
魚用謙以義禁府言啓曰慶尙監司李亨元拿致王府照法重勘斷不可已而賑政方訖穀簿棼亂待其勘簿報來後令該府拿來以前後罪狀捧口招以聞事傳旨啓下矣李亨元待其勘簿報來依例發遣府都事交龜後拿來何如傳曰允
정조 22년
宋銓以漢城府言啓曰刑曹草記東部書員任掌等刑配事傳曰此草記留中以待畢拾三營今日皆訖役云討喫三兩錢之罪旣訊且配似過矣又或浮於兩漢而不刑不配亦倖矣令該府堂之時帶將任者分日各各嚴棍十度後逐送可也事命下矣謹依傳敎東部書員洪哲仁任掌金福金等判尹臣敬懋左尹臣有大右尹臣漢豐分日各嚴棍十度後逐送之意敢啓傳曰知道
정조 22년
魚用謙以禁徫營言啓曰依下敎前僉使李海受本營敎鍊官加設差定待窠陞實之意敢啓傳曰知道
정조 22년
尹致性以義禁府言啓曰金堤郡守徐季修礪山府使李尙說竝令該府拿問勘罪事傳旨啓下矣徐季修今方待命拿囚李尙說以兼營將守令時在任所云依例發遣府書吏差兼官後拿來何如傳曰允
정조 22년
尹致性以義禁府言啓曰新寧縣監南正和拿問處之事傳旨啓下矣南正和時在任所云依例發遣府羅將拿來何如傳曰允
정조 22년
尹致性以義禁府言啓曰密陽前府使尹㬘拿問嚴勘事傳旨啓下矣尹㬘時在任所云依例發遣府羅將拿來何如傳曰係是尤甚邑待待命拿囚可也
정조 22년
魚用謙以義禁府言啓曰洪秉德笞五十收贖解見任別敍照律草記批旨內允如有功議各減一等事命下矣洪秉德六代祖命元靖社原從功臣云功減一等笞四十收贖附過還職之意敢啓傳曰知道
정조 22년
兵曹啓目帖連寶城郡守尹敬喆矣軍物係是陰雨之備而常時不卽修改有此執頉之擧其在戎政誠甚疎忽從重推考罪杖八十收贖公罪向前尹敬喆罪狀右律施行何如判付啓依允爲旀功減一等爲良如敎
정조 22년
兵曹啓目帖連金堤郡守徐季修扶安縣監李允行沃溝縣監尹行喆樂安郡守李元臣谷城縣監金熙采等矣官門聚點係是詰戎之政則軍兵之間充老弱已極駭然器械服色之如是執頉亦甚疎忽竝從重推考罪各杖一百竝收贖公罪向前徐季修李允行尹行喆李元臣金熙采等右律施行何如判付啓依允爲旀徐季修段功議各減一等李允行段議減一等金熙采段功減一等爲良如敎
정조 22년
戊午四月二十九日卯時上御誠正閣諸承旨持公事入侍時行都承旨李晩秀行右承旨李泰永左副承旨尹致性右副承旨魚用謙同副承旨柳相祚假注書姜浚欽李弘謙記事官金景煥承膺祚檢校待敎李存秀以次進伏訖晩秀讀奏全羅監司李得臣狀啓景陽察訪崔鳳和到任事黃海監司李義駿狀啓麒麟察訪鄭進明到任事用謙讀奏咸鏡監司李集斗啓本罪人宋尙建等永興等官到配事上命分書判付訖上曰宗廟朔望祭享官以廟司令塡差使他司官可除偏差之勞此意禮房知委該曹可也晩秀曰承旨有闕政事取稟之無得稽滯法例卽然而昨日左承旨洪義榮許遞傳旨啓下分付吏曹而今已踰日政稟尙不來言極爲未安不可無警當該吏曹堂上推考何如上曰事未前聞況政稟事故相之言尙今不忘則此雖微事爲重臣慨惜當該判堂爲先從重推考可也出擧條命書傳敎曰禮房承旨馳詣宗廟景慕宮奉審摘奸以來上曰向日湖南御史論列中現告該倅尙不捧傳旨何也限以麥秋則際此可以擧行該房問之以稟也命退諸臣以次退出
정조 22년
戊午四月二十九日辰時上御便殿都承旨入侍時行都承旨李晩秀假注書李弘謙記事官金景煥承膺祚副護軍崔光泰原任直閣李始源檢校待敎沈象奎以次進伏訖上敎光泰曰爾以舊抄啓近頗優閑故今於校役使之入來矣朱書看鈔使抄啓文臣十二人各使二次輪看而爾則一體監董期盡精詳好矣仍命退諸臣以次退出
정조 22년
行都承旨李晩秀病行左承旨李泰永坐直右承旨尹致性坐直左副承旨宋銓坐右副承旨魚用謙坐同副承旨柳相祚坐注書洪奭周仕一員未差假注書李弘謙仕直事變假注書李㬖仕
정조 22년
以備邊司坐起進不進單子傳于尹致性曰以次對來會
정조 22년
尹致性啓曰來初五日朝參日次而景慕宮夏享大祭齋戒相値頉稟之意敢啓傳曰知道
정조 22년
李泰永啓曰同副承旨柳相祚今日不爲仕進卽爲牌招何如傳曰允
정조 22년
尹致性啓曰今日次對兩司當爲進參除在外外未肅拜人員竝卽牌招何如傳曰允
정조 22년
李泰永啓曰弘文提學李秉鼎牌不進推考傳旨今方捧入而端午帖出韻科次一時爲急如是違牌事甚未安更卽牌招何如傳曰允
정조 22년
傳于李泰永曰左承旨入侍
정조 22년
傳于尹致性曰大臣備局堂上引見
정조 22년
李泰永啓曰弘文提學李秉鼎再牌不進推考傳旨今方捧入矣端午帖出韻科次不可踰日而連事違召不卽擧行事體所在極爲未安所當更請牌招而係是一日三牌何以爲之敢啓傳曰時月稍久之後何可一向深引乎處義過矣從重推考更爲牌招
정조 22년
傳于李泰永曰旣有特敎定式則雖微事卽亦金石該曹言送不爲微稟當該承旨推考
정조 22년
傳于李泰永曰抄啓文臣宋知濂御製校役入來本職臺銜許遞
정조 22년
吏曹元子宮講學廳僚屬抄啓前執義李魯春前應敎鄭東觀
정조 22년
兵曹口傳政事副司果李魯春鄭東觀竝單付
정조 22년
魚用謙啓曰行大司憲宋煥箕掌令姜文會在外執義未差持平尹涵病不進掌令李益恢持平李東煥牌不進監察茶時之意敢啓傳曰知道
정조 22년
李泰永啓曰弘文提學李秉鼎三牌不進推考傳旨今方捧入矣端午帖出韻科次不可踰日一向違召終不承膺事體所在萬萬未安所當更請牌招而係是一日四牌何以爲之敢稟傳曰更爲牌招
정조 22년
李泰永以禮曹言啓曰卽接宣陵參奉溫陵令所報則今此端午祭享兩官當爲備員將事而宣陵直長朴時源呈辭下鄕溫陵參奉鄭煒呈旬下鄕云莫重祭享兩官不可不備在外宣陵直長朴時源溫陵參奉鄭煒改差其代卽令該曹口傳差出以爲備員將事之地何如傳曰允
정조 22년
吏曹口傳政事以鄭信民爲宣陵直長朴宋大爲溫陵參奉
정조 22년
李泰永以吏曹言啓曰今此各陵殿宮園墓端午祭獻官執事中時無職名人員令該曹口傳付軍職何如傳曰允
정조 22년
李泰永以司饔院提調意啓曰各殿宮日下生雉依前傳敎定式今日爲始以活鷄全數代封之意敢啓傳曰知道
정조 22년
李泰永以吏曹言啓曰新除授宣陵直長鄭信民乃是秩卑人依法典他司相換何如傳曰允
정조 22년
吏曹口傳政事宣陵直長鄭信民義盈庫直長林周喆相換
정조 22년
李泰永以吏曹言啓曰今此各陵殿宮園墓端午祭獻官執事當爲磨鍊以入而除老病公故實無推移分排之路依近例刑官及司饔院官員年六十以上人通融塡差以入之意敢啓傳曰知道
정조 22년
尹致性以備邊司言啓曰卽見平安監司閔鍾顯狀啓則枚擧安州等五邑守令牒呈以爲本邑還穀自來不敷以其應分之數實無繼巡之道安州折米一千石咸從折米六百石順安折米一千一百石永柔折米一千石甑山折米八百石合折米四千五百石五邑餉還留庫中特許加分以爲繼巡分給之地爲辭矣今此五邑加分之請數旣無多農糧不可失時依所請施行之意卽爲分付而此等狀啓例以令廟堂稟旨爲辭者蓋以藩臣不敢直請處分則狀啓中不請稟旨有違格例該道臣從重推考何如傳曰允
정조 22년
李泰永以奉常寺都提調提調意啓曰東籍親耕田所種大麥小麥兩種今五月旬間當爲成熟之意敢啓傳曰攝刈
정조 22년
魚用謙以義禁府言啓曰頃因全羅監司李得臣啓本刑曹覆啓判付內順天金得哲獄事初檢官順天府使崔守魯待麥秋拿問處之事命下矣今已麥登時在任所云依例發遣府書吏拿來何如傳曰旣示飭意分揀以推考令政院捧傳旨可也
정조 22년
戊午五月初一日卯時上御熙政堂左承旨入侍大臣備局堂上引見入侍時行左承旨李泰永假注書李弘謙記事官金景煥記注官金良倜右承旨尹致性事變假注書李㬖右議政李秉模行上護軍金持默漢城判尹李敬懋吏曹判書金載瓚兵曹判書李時秀行大護軍沈煥之禮曹判書趙尙鎭刑曹判書趙鎭寬漢城左尹徐有大右尹李漢豐校理金銑以次進伏訖泰永曰宗廟朔望祭享以廟司令通融塡差事已爲分付該曹而景慕宮大享時以宮司差齋祝事亦承下敎矣至於朔望祭享亦當以宮司塡差乎上曰唯以宮司通擬則各司郞官可除偏差之勞矣秉模曰日氣不調聖體若何上曰一樣矣秉模曰寢睡水剌之節何如上曰一樣矣際此如得一雨則可喜近日農情果何如云耶秉模曰聞東西諸道則旣沾旣渥亦云浹洽而大抵以常年言之則此時農務姑不至方劇而今年則節序差早故甘霈之望政切於此辰矣上曰今年雨澤不爲不洽而近者漢南之境比他稍閟云目下民情政甚悶鬱矣秉模曰王大妃殿氣候何如上曰一樣矣秉模曰惠慶宮氣候何如上曰一樣矣上曰次對爲之秉模曰湖南畢賑狀啓已爲上來而嶺南道臣亦以他事被譴諸道整理穀査啓今日當稟處乎上曰姑待嶺南賑畢後同爲稟處可也秉模曰卜定引等委折依該營現告令該營往復査問於前道臣李亨元則以爲遞任之後交龜遲滯營用無以變通故知其爲謬例而不得已引等云矣所當論勘而該道臣方有拿問之命似亦姑置勿問中矣上曰整理穀事稟處後無論勘罪輕重以卜定引等事別爲稟處可也秉模曰嶺南暗行御史呂駿永別單已爲稟處而取見其書啓則以爲新寧前縣監李龜錫新舊吏逋爲七千四百五石而米四千四百三十三石每石價捧以一兩二錢太六百六石每石價捧以七錢正租木麥二千四石每石價捧以六錢丁巳春勒給民間欲作本色而末由備納雖許單代或捧本錢殘民之騷擾移徙十居三四若於今秋本色準捧七千餘石則徒致流亡恐無實效嚴飭道臣限年分數漸次還作比安縣監鄭時養癸丑逋穀合爲一萬三千一百九十三石內前前官兪漢寓陳疏蕩減者三千七百石九千四百九十三石零分四年捧上而甲寅條二千三百七十三石零以本色捧上乙卯條二千三百七十三石零以錢代捧而大米二兩皮穀一兩丙辰秋還作本色者僅爲七百二十七石零丁巳條二千三百七十三石零及乙卯條未及還作一千六百四十六石零則昨秋捧還時又未免代錢而所謂代錢比當初本價亦爲減削米則一兩皮穀七錢捧給民間丁巳條二千三百七十三石零無論錢穀全然不捧又於今秋以三年條一時督捧則斗邑殘民決難備納限年捧上雖有定式參量民情宜有闊㣣爲辭矣兩邑事誠萬萬寒心而近來限年分捧之法雖有一二已例此非邑邑援例之事且況比安旣許限年之後又復自朝廷退限則徒有傷煩之歎將無完簿之日若使邑倅擔作已任道臣從以指導董飭則瓜限之內豈有不能釐正之理乎臣則以爲此等處有不敢輒請朝令自廟堂論列事情詳細曉飭於道臣使之不憚往復期於釐弊何如上曰依爲之出擧條秉模曰繡啓中黃白寃徵之弊今方錄出而更爲關問査實後從當稟決矣上曰該倅或以他事方在拿囚者勢當追後稟處矣秉模曰此外別無稟達事而逋還限年之規實爲諸道之痼弊蓋糶糴之法自古在昔而只聞倉腐陳仍有時發倉未聞積逋之如此惟我聖上恤民之念靡不用極凡於穀弊推上朝廷之事隨煩輒施故番番登請年年如例若此不已則所謂限年將至無盡限矣此乃道臣守今之責不待朝家別爲措劃而可卽釐正者故俄所以仰稟矣上曰卿言是矣嶺邑除留米之換貿一款非特爲一路之弊端名色終是未安故每欲釐革而因循未果矣適因繡啓今已革罷甚覺欣豁矣秉模曰今年之內穀弊之除減者不但以一二計而以向來華城除耗一事言之實出益下之聖念大是曠蕩之惠澤古之王政亦有是否今此除留米換貿雖或資度支之補用而其爲弊則不少矣盛念軫此特推拔例之政有此革弊之擧臣實欽誦德意矣上曰華城耗條之除守臣之論或有異同而予之經紀則已久至於今春早決則曾亦所未料矣然彼百姓安知予之苦心乎秉模曰莫大之仁政民自不知但以爲目前之幸而喣濡德澤久久之後乃覺其胥悅矣上曰今者繡衣之往還亦無做錯之事乎秉模曰繡衣之按探比前最難近來則人心機巧非但臧否之難於採探亦於暗行之際無以藏蹤矣上曰似然矣上曰講學廳差下人中如鄭日煥李述源曾予胄筵舊僚而今爲元子僚屬甚貴矣予於二人念其勞勩早晩豈無酬勞之典乎大學始講後左諭善逐日入參而畢講當在今明矣仍敎煥之曰今日卿亦來參講學乎煥之曰今日以本司坐起姑未進參當參於再明講矣上曰今日卿其入參也敎秉模曰僚屬旣以蔭官先差則不宜無文官之加差而學識也人器也予其難愼之故而尙未差出矣未知何人果可合耶卿之一家人前執義李魯春自講製時予熟知其人經義之嫺習文識之該博似無出其右以其輯錄冊子觀之發難經旨之文可謂水聳山出予嘗嘉之者久而況邇來十數年未免潦倒聞與其子杜門讀書云其所識得者想必比前尤爲贍富矣是人政合於是任而蔭官僚屬旣非一二人則只以此一人充選亦有非此莫可之嫌此人外更抄一人則好矣而亦難其人矣前應敎鄭東觀何如少年中自是朴實之人而異於時俗之樣此實可取者也大抵出入講席之人非但取才學而已所貴有矜式之儀故予以爲與其燁燁之人不若取朴魯之士此人亦自抄啓時已知有質實之姿予之取之者亦以此也抄啓文臣中申絢突誦六經筆翰亦奇非不合於此任而雖與春桂坊有異父子之同參講席似如何故今姑置之如洪奭周之經義金近淳之才華亦於此選卽儻來之事而其年皆淺此等人外又疇有博學老熟者乎卿必有商量者矣秉模曰臣亦有意者久而政難其人今承下敎實仰知臣莫如矣臣每謂凡朝廷之事以嚴見憚者可合委任而至於講席之任尤爲緊重聖敎中朴魯之士實合其任聖心之簡拔實爲洽當矣上命泰永書傳敎曰僚屬之差下先以蔭官爲之者示意於禮待儒士也科目中亦必有閑於經義自來博識之人文蔭之參錯甚好今筵與大臣有酬酢者文官數人僚屬加啓下仍敎秉模曰卿之所見亦如此則先以此兩人爲定好矣金羲淳之鍊達經義予亦稔知而今欲略約加抄故此人姑不擧論矣卿與應敎李翊模爲幾寸乎秉模曰爲十寸親矣上曰其人顔貌與人品俱好凡百比諸李魯春無少優劣而李魯春則特取其經義上工夫故姑令先付而右人等亦皆次第爲之矣蓋李魯春自來文人故其於事物上近於迃闊而其天姿又極平順欠於剛介邊矣向年事到今言之可謂先病後瘳而其本事則果緣甚事耶秉模曰臣亦未詳其時事而其疏擧似爲尹得孚邊矣上曰此非與左相相關之事乎承旨中果有詳知者否致性曰其再疏語改其前見畢竟果與尹得孚同歸矣上曰然乎事果然矣則此亦物理之循環者今與左諭善同爲周旋於講席殆若有時者然往事何足說乎雖以孔門弟子言之漆雕開以下之人不無長短之可言則何可求備於今世之士乎所取乎此人卽所謂經術而其所發揮亦多質實此蓋氣稟爲然也我國先正李文成之透徹精妙李文純之懋尙朴實此皆後學之取法者也又敎曰今爲僚屬其所飭躬與前尤異益念操守之牢確毋爲世俗之浮撓惟於學問上孜孜以副期勉之意卿其申申提及也秉模曰榮寵隆摯在渠之心豈不思益勉報答之道乎載瓚持僚屬抄啓望筒跪進上取覽敎曰當以元子僚屬稱之而其曰講學廳僚屬云者意義似不襯合矣秉模曰下語之際義取尊敬故不得不以講學廳僚屬稱道矣上曰唯秉模曰東萊府使鄭尙愚以其親病呈狀乞遞情理旣如此有難强令察任今姑改差何如上曰依爲之出擧條載瓚曰今朔爲始當爲儲窠而若出郡守以上窠則京職中可擬之人每患苟艱雖非啓請邑限都政前以限滿守令勿拘純望通融備擬以爲次次遷轉之地而雖値口傳政事之時亦爲一體擧行已成近例今亦依此爲之何如上曰依爲之出擧條時秀曰專經武臣居不人依頃日例爲之事命下矣此與頃日能誦者居不之例少異何以爲之乎上曰此輩則不必棍罰降定只許臨講而朔試射時以十巡矢試取草記可也命備堂先退命書榻敎曰守令入侍賤臣承命出傳與沃溝縣監鄭來百偕入進伏來百進奏職姓名上曰爾之親年幾何而今番將往乎來百曰年爲六十五而將往則姑竢秋涼矣上曰除宣諭爾其下去善治也命書榻敎曰沃溝縣監當日辭朝係是賑邑依嶺南守令例給馬下送仍敎曰爲除夫馬之弊玆以給馬斯速下往也命先退命書傳敎曰承旨房仍命退承史以次退出
정조 22년
行都承旨李晩秀坐行左承旨李泰永坐直右承旨尹致性坐左副承旨宋銓坐直右副承旨魚用謙坐同副承旨柳相祚坐注書洪奭周仕一員未差假注書李弘謙仕直事變假注書李㬖仕
정조 22년
李泰永啓曰明日再明日寧陵忌辰祭齋戒正日三明日景慕宮夏享大祭齋戒相値視事頉稟之意敢啓傳曰知道
정조 22년
魚用謙啓曰合辭許久闕啓事甚未安除在外傳旨未下外司諫李貞運持平尹涵竝卽牌招何如傳曰允
정조 22년
李泰永啓曰弘文提學李秉鼎四牌不進推考傳旨今方捧入而特敎申飭之下來詣闕外屢度催促終不承膺事體所在萬萬未安所當更請牌招而係是一日五牌何以爲之敢稟傳曰何可如彼乎更爲牌招違牌勿爲呼望
정조 22년
禁府堂上前望單子入之知義禁趙尙鎭落點
정조 22년
李泰永啓曰弘文提學李秉鼎端午帖出韻科次一時爲急特敎荐下前牌連促而謂有情勢來詣闕外無意承膺揆以事體萬萬未安從重推考何如傳曰允
정조 22년
以大司諫尹東晩獻納丁志元正言宋知濂朴宗京掌令李益恢持平李東煥牌不進罷職傳旨傳于魚用謙曰只推
정조 22년
以全羅監司李得臣啓本光陽前縣監韓師鎭勒買奴婢委折査啓時査官全州判官沈養之金溝縣令成鼎柱泰仁縣監趙恒鎭捧現告馳啓事傳于宋銓曰狀啓還下送今番姑爲參酌以推考捧傳旨
정조 22년
魚用謙啓曰行大司憲宋煥箕掌令姜文會在外執義未差持平尹涵牌不進掌令李益恢持平李東煥牌招啓辭未下監察茶時之意敢啓傳曰知道
정조 22년
李泰永啓曰端午帖出韻科次不可踰今日而弘文提學李秉鼎特敎申飭今至經宿而前牌催促日已向夕終不承膺事體道理俱極未安更爲從重推考何如傳曰允
정조 22년
李泰永以弘文館言啓曰校理朴崙壽修撰尹行直旣有只推之命竝卽牌招察任何如傳曰允
정조 22년
尹致性以備邊司言啓曰本司武郞廳李彬宣傳官前仕通計已滿十五朔依例六品遷轉事捧承傳施行何如傳曰李彬令有司堂上決棍三度可也
정조 22년
魚用謙以義禁府言啓曰新寧前縣監李龜錫拿問重勘事傳旨啓下矣李龜錫下去慶尙道禮安地云依例發遣府羅將拿來何如傳曰待待命拿囚可也
정조 22년
魚用謙以義禁府言啓曰義城縣令金喆淳拿問嚴勘事傳旨啓下矣金喆淳時在任所云依例發遣府羅將拿來何如傳曰允
정조 22년
尹致性以備邊司言啓曰本司武郞廳李彬仕滿草記批旨內李彬令有司堂上決棍三度可也事命下矣謹依下敎李彬決棍三度各別爲之之意敢啓傳曰知道
정조 22년
禁府啓目大靜前縣監高漢祿原情云云以問目內辭意嚴問則惟事漫漶終不直陳究厥情狀萬萬痛駭刑推得情何如判付啓事勢似然分揀放送爲良如敎又啓目臨陂縣令南省老原情云云傳旨內辭緣泛稱遲晩刑推得情何如判付啓除刑推議處仍爲照律以聞爲良如敎又啓目古阜郡守申史源原情云云傳旨問目內辭緣泛稱遲晩刑推得情何如判付啓都是柔不事其事之致聞於邑民之呼以佛祖其能相反於侵虐可以推知才之不逮非渠之罪如許弊邑如彼僨事已料於差遣之時畀以閑處庶免大過以公罪勘以相當律仍令該曹無弊邑相換竝令除朝辭催促赴任爲良如敎又啓目沙斤前察訪金樂祖矣本府議啓內莫重者人命莫嚴者檢驗而偏聽奸鄕之瞞告全昧獄案之體重初不行檢漫漶事實草率報營幾至重獄之倖逭揆以法意誠極駭然以此照律罪從重論杖一百收贖告身盡行追奪私罪奉敎依允功減一等爲良如敎又啓目金堤郡守徐季修原情云云傳旨問目內辭緣泛稱遲晩刑推得情何如判付啓除刑推議處仍爲照律以聞爲良如敎又啓目大丘判官洪履簡原情云云傳旨內辭緣泛稱遲晩刑推得情何如判付啓俵結加於營簿倉在亦云無欠藉令果然如此寃布之徵數甚夥多雖有百番可恕之端惟彼白骨不頉役一事焉逭嚴法重繩近從畿甸十邑將欲推及於他邑他道乙仍于姑寬期限俾各容旋是隱則渠獨褎如如莫聞知敢於爰辭又欲發明爲先寃徵實數幾許更卽推聞爲旀今欲分遣宣傳官逐面叩覈以考渠供相左與否到此渠雖一直隱諱寧或終不發覺切苦者軍布至寃者徵骨今於現發之餘萬一循例照律何以慰無告而謝無辜乎多年在任尙不釐正委折竝以如前除良反復究詰期於得其情實以聞爲良如敎
정조 22년
禁府啓目沃溝前縣監尹行喆口招云云嚴問之下其所納供全事漫漶泛稱遲晩究厥所爲極爲痛駭所當請刑是白乎矣曾經侍從勿爲請刑載在大典通編上裁何如判付啓除却諸般條件之繡啓囚供同異姑無論謂賑無益云云痛民俗之飽去飢附而然是如爲有乃其矣投印於營賑方張之時者甚非仁人之心兺不喩亦難掩避苦之跡何乃太忽於躬厚人薄之戒是隱喩有百可恕之端卽此一款不但難赦曾見其人頗甚瞭然是置然而犯科非故犯而何待畢賑擬欲嚴處添以新發之案投嶺放海卽其當律別樣嚴加照律以聞爲良如敎又啓目柒谷前府使尹養儉原情云云傳旨內辭緣泛稱遲晩所當請刑是白乎矣曾經宣傳官勿爲請刑載在大典通編議處何如判付啓人非憒劣而爲吏不良此輩須施加一倍之律庶爲年少有地處與恤舊收錄者不能謹愼不念報效之類之戒鑑是置勘簿誰某謬例有無無心輕重何異兩五之十各別嚴勘以聞爲良如敎
정조 22년
兼戶曹判書金華鎭疏曰伏以臣蹲冒重任居然歲一周矣病惛日劇絲毫蔑效上以孤委畀之聖眷下以負圖報之微誠臣實自愧人謂斯何迺者大僚以除留米事至請問備雖緣經用適乏諒非獲已若論循襲謬例宜有規責臣之昏不事事卽此可見伏乞聖明亟遞臣所帶之職以警具僚不勝幸甚臣方祈免不宜贅及他說而區區所懷不容終默玆將前席未畢之蘊輒復仰控愚陋惟殿下垂察焉夫錢幣昉於周官九府圜法逮至後世屢更其制若言其銖兩之得中鼓鑄之最精惟漢之五銖錢唐之開元錢是也而今之所謂舊錢重數殆彷彿於此矣然而貨財所出古今不同銅錫鍮鑞擧皆翔貴如非輕減重數則少無所贏此所以新錢之改式而以今新錢較看舊錢重數幾減五分之二而卽古三銖錢之類也是蓋事勢之所使然而改式之非得已也猶且錢荒日甚公私俱匱官府無貫朽之儲街市乏繦屬之望苟不及今籌思變而通之則其何以贍國用而裕民生乎大抵制治之道有經有權理財之要適輕適重此古昔聖王所以量資幣權輕重以行一時之便宜以濟財用之匱乏者也故民患輕則有作重而行之者患重則有作輕而行之者於是乎子母相權小大俱利可更而不更則是謂膠當變而不變則是謂泥與其一向膠泥而轉益艱匱曷若稍加更變而有所饒裕乎今當開鑄之時深究得宜之策而專用鍮鑞厚其重數則利不存間淆鉛鐵任其薄小則傳不久左右思量終無善策而若稽往牒論太重而有直百當千之錢論太輕而有楡莢鵝眼之稱楡莢鵝眼薄劣太甚直百當千贏利太多俱非聖世之所可議者而若其考於古而有據措之時而可行者惟有以一當五以一當十之法雖以漢唐言之當五之錢在於武帝元鼎當十之錢在於肅宗乾元此皆其時財用不足故斟量乎輕重之間而爲此權宜之術者也今若倣此爲式使大小參用則雖略約鑄得其爲利也顧不大歟當五而贏得一二之倍當十而頓有四三之倍目下錢荒自可救得而裕財之道無過於此者矣贏利之加倍行用之方便較然可見而議者或曰重錢異於法錢新規難於創行第念我朝行貨本不以錢而自楮幣而爲綿布自綿布而爲銅錢則貨幣之屢更屢易可按而知而要其歸則在於隨時察宜利於民國而變楮布而行錢猶不嫌其更改況臣所陳非敢曰盡變舊規不過就其法錢之中而稍變其大小之制者也苟如是則費省而倍功功倍而財足無損於民有益於國非但經費之賴以優饒內而軍門各司外而營閫列邑將無錢貨不足之患顧何憚而不爲也噫財用日耗中外同然雖善理財者實無別般生財之術故經用之需不足則所措劃者諸道之穀物也軍門之用不足則所彌綸者鄕軍之停番也營閫之支放不足則所着手者還穀之盡分也穀簿漸縮而有難繼之慮停番數行而有苟簡之歎盡分成習而大非半留之法意今此數者特其大者其他弊端難以毛擧苟究致弊之源則莫不由於錢貨之艱匱而其所矯救之道亦不外乎當五當十之法今若斷然行之不撓不改則可謂措一事而祛百弊不亦多哉以今民習若有屢倍之利則或不無盜鑄之弊而溯考前代唐法最爲嚴密依此設禁則宜無作姦之患而嘗見柳馨遠所纂隨錄我國無銅山可無盜鑄云此言眞先獲矣以臣愚見見利而不見其病知可行而不知其不可行雖有人見之參差妄言之罪固所不辭有懷不陳卽臣之罪也不揆猥屑敢此仰瀆語失倫次尤增悸恐伏願聖明恕其愚妄而博詢裁處焉臣無任云云答曰省疏具悉錢幣經綸許令廟堂各陳所見卿其勿辭點船今日內擧行俾無等待之弊而今年漕船之四月內一竝到泊於畿境無一石欠頉數十年來初聞領運差員內下筒介一部賜給以爲勸後之地卿於點檢時此意曉諭而仍又各別嚴飭於所劃諸司星火畢捧後待其還送卿其這卽草記
정조 22년
戊午五月初二日卯時上御誠正閣諸承旨持公事入侍時行左承旨李泰永右承旨尹致性左副承旨宋銓右副承旨魚用謙同副承旨柳相祚記事官洪奭周假注書李弘謙記事官金景煥記注官金良倜檢校待敎李存秀以次進伏訖泰永讀奏全羅監司李得臣狀啓長水縣監李在翼到任事慶尙監司李亨元狀啓農形雨澤事用謙讀奏濟州牧使曺命楫狀啓大靜縣前縣監高漢祿執捉上送事致性銓相祚等以無公事房先退上命分書判付訖上曰吏曹參議使之入來而祭官中年老生疎及器具不逮人竝爲改塡閣臣及時任玉堂勿拘塡差之意言及可也泰永曰端午帖抄啓人旣多差祭出韻科次不可踰今日而弘文提學請牌啓辭尙今未下何以爲之乎上曰斯速出牌違牌勿爲呼望也又敎曰今番嶺邑許多守令拿來之際金吾邏卒必有沿路作弊之端招致首都事各別嚴飭自備局行會該道另加操切之意分付有司堂上可也命書傳敎曰戶房承旨入侍又命書榻敎曰咸悅縣監入侍奭周承命出傳左副承旨宋銓咸悅縣監李寅采進伏命寅采進前奏職姓名上曰曾於注書時見面矣爾於何年登科寅采曰癸卯登科矣上曰昨年湖邑民事何如而捧稅之際能無弊端乎寅采曰昨年便是歉歲捧稅果爲極難矣上曰何日發船而連以水路往來乎寅采曰以三月晦日發船而一月之內半宿海中間或有下陸之時矣上曰沿海往來路由何邑寅采曰發船於林川臨陂之境而路由於沃溝舒川庇仁藍浦保寧洪州瑞山唐津等邑矣上曰近日民情果皆望雨而麥事何如寅采曰兩麥聞皆大登而間因雨澤之稍閟不無枯損之慮目下一霈擧皆渴望矣上曰爾年幾何而何年出六寅采曰年爲四十一而癸丑年因特敎陞六矣上曰其間許久沈屈果緣何事乎寅采曰臣亦不自知矣上曰似是連姻之有累耶寅采曰果似然矣上曰此豈久枳之事乎今番一接知其精詳勿卑吏事另加努力也當官必須盡職而盡職亦非易事爾況侍從之臣且有前程比他人尤當自別孜孜民事毋或少忽來年漕運時亦須騎船往來也何時當下去乎寅采曰稅穀畢納後當卽下去矣上曰稅穀使當卽捧爾卽下往也今日戶曹不爲點檢云無乃以疏批未下之故耶卽爲知入奭周承命出問回奏曰果以陳疏之故云矣上曰疏當賜批卽爲點檢之意分付奭周承命出飭上曰畢上納後漕船這這下送而差員守令亦於畢納後進詣協陽門外親受賞格之意分付可也命書傳敎曰明日以後連値齋日時囚皆令今日捧供待判下仍爲處照律事分付該堂中在外人許遞前望單子待下批牌招參坐仍命退諸臣以次退出
정조 22년
戊午五月初二日申時上御便殿都承旨入侍時行都承旨李晩秀記事官洪奭周金景煥記注官金良倜以次進伏訖上曰雨意漠然可悶矣昨日始興聞得一犁雨而京中則尙無雨意矣命書傳敎曰近始聞之故相文貞公金堉家祀孫尙無錄用之擧云以文貞爲民苦心有許大展施之經綸事業而使其祀孫尙稽蔭補可謂欠事旣覺之何可不爲然而年滿尙遠云其祀孫幼學金萬善初仕調用事爲先捧承傳上曰朱書校役六人果能遍看一卷乎晩秀曰果爲仔細看過云矣仍命退承史以次退出
정조 22년
行都承旨李泰永坐直左承旨宋銓坐右承旨魚用謙坐左副承旨柳相祚坐直右副承旨鄭日煥坐同副承旨李述源坐注書洪奭周仕直一員未差假注書李弘謙仕事變假注書李㬖仕
정조 22년
柳相祚啓曰禁衛營將官來言今日本營軍兵日次私習云矣敢啓傳曰知道
정조 22년
柳相祚啓曰御營廳將官來言今日本廳軍兵日次私習云矣敢啓傳曰知道
정조 22년
兵曹口傳政事僉知鄭日煥李述源以上單付
정조 22년
傳于鄭日煥曰右副承旨入侍
정조 22년
傳于李述源曰同副承旨入侍
정조 22년
魚用謙啓曰行大司憲宋煥箕掌令姜文會在外執義未差掌令李益恢持平李東煥牌招啓辭未下持平尹涵傳旨未下監察茶時之意敢啓傳曰知道
정조 22년
李泰永以成均館大司成意啓曰本館入直久任郞廳外凡郞無敢入直若有代員替直之事依下都監郞官例草記代直事曾有定式矣司成高宅謙在外直講韓致應以弘陵端午祭典祀官兼大祝進去典籍李東萬以惠陵端午祭典祀官兼大祝進去時無入直之員以他郞官姑爲代直何如傳曰在外司成改差前望單子入之待下批使之入直聖廟守直事體至重此後久任郞一員分付銓曹勿爲差祭可也
정조 22년
司成前望單子入之鄭東觀落點
정조 22년
李泰永以講學廳言啓曰元子宮大學今日畢講之意敢啓傳曰知道
정조 22년
草莽臣宋煥箕疏曰伏以臣頃於元朝祗承聖批寵諭諄複至以待和照上來爲敎區區微分何敢以遞職而自安乎仍竊惟念元子宮衣尺漸長睿學日新妙選僚屬講儀增重八域延頸普切忭聳微臣欣慶之忱尤當如何而衰癃殘喘日益懍綴瞻望雷肆進身無路只增戀結倍切悚恧而已今玆都憲除命豈臣之夢寐所到耶臣於此職自初懇控悉暴其萬萬不敢當之狀而尙未蒙聖明鑑諒臣心之惶駴悶蹙奚啻倍蓰乎前也臣之昨年一出實出於感激鴻私粗伸分義而旣承不責世道不縻職事之敎則竊自謂退歸之後還他本分安意邱壑以終餘年歸纔踰月遽叨風憲之長又未幾時濫被冢宰之命今又才解銓任復縻憲職重之以宮銜館職許久虛帶是何莫重之衆任荐及於無似之身乎蟣蝨賤臣之於此等匪分之職實無異蚊蝱之於山商駏之於河也若是而冒昧承膺則安得免招譏四方貽笑後世乎向者一臺臣之疏有及於愚臣去就者臣雖未詳其爲說之如何而臣之不敢復進本不係於宮銜銓任之有無則槪其所論不過是未忖他人之心而然也第此臺臣緣其一疏尙在處分之中微臣之惶蹙靡措寧有極哉臣於新命之下亟宜陳籲冀蒙遞免而床玆危喘無以自力今始敢控微懇伏乞聖慈俯垂體諒亟賜指揮鐫削臣所叨本兼諸職以安愚賤之分千萬大幸臣無任云云答曰省疏具悉卿懇疏旣屢上非不欲體諒而憲銜之於在鄕儒臣自昔久任蓋以糾俗正習無間於出膺與否且敦召之近姑徐徐者耆年行役不可冒熱爲也卿須體予此意差待秋涼如可强卽爲登途仍傳于李泰永曰此批答遣史官傳諭
정조 22년
戊午五月初三日辰時上御便殿都承旨左承旨入侍時行都承旨李晩秀行左承旨李泰永記事官洪奭周承膺祚記注官金良倜以次進伏訖上曰諭善僚屬入侍出榻敎仍敎曰閣臣之入來於講席者竝令入侍也良倜承命出與左諭善尹得孚檢校提學鄭民始沈煥之原任直閣南公轍金祖淳僚屬鄭日煥申大羽鄭東觀偕入進伏上曰僚屬李述源如已入來亦令入侍賤臣承命出與僚屬李述源偕入進伏民始等曰日熱轉劇聖體若何上曰一樣矣民始曰元子宮睿學日就大學今旣畢講區區下忱益切欣祝矣上曰畢講日字比予初講是書時較進十日矣近來讀書之聲比前果勝乎民始曰臣於近來久未進參今日講席始爲仰聆則講聲之頓進可驗睿學之將就實不勝欽頌矣上敎得孚曰講聲之比前漸勝果能然否得孚曰果爲顯勝矣民始曰大學今旣畢講當以他書繼講乎當更加溫繹乎上曰姑爲溫習好矣又敎得孚曰卿以老人逐日入來於講席無難乎得孚曰此卽臣職內事雖一年之內日日進講豈敢言勞乎上曰奚特今年從今以往雖至十年二十年亦當如是矣上命述源擧顔敎曰昔在桂坊可謂如玉其人今則比前稍肥殆不可復識矣今年幾何述源曰六十五歲矣上曰爾之在桂坊者幾年而今距其時又爲幾年述源曰自丁亥至庚寅四年之間忝居桂坊今焉爲三十二年矣上敎日煥曰爾之出入桂坊今爲幾年日煥曰二十八年矣仍命書傳敎曰今日召見諭善欲用南奉朝賀朴諭善之例當陞品恐近張大姑徐徐而老人之連日出入講席其勞旣多誠心勸課益甚嘉尙行左諭善尹得孚令該曹給食物僚屬鄭日煥李述源皆予胄筵舊僚而挾冊登筵已爲二十八年或爲三十二年之久今又爲勸講之任大學始講畢講時俱入講席可謂貴矣亦必榮之且兩僚年是七十內外資歷皆經準職豈可無示意之擧乎僚屬鄭日煥李述源爲先陞品特授僉樞又命書傳敎曰都承旨及不爲仕進承旨許遞又命書傳敎曰僉樞例銜豈可以此使之謝恩乎僉知中樞府事鄭日煥李述源承旨除授得孚曰臣出入講席榮幸已極有何可紀之勞而敢當罔功之賞乎其在私分實難冒受矣煥之曰筵中陳懇除非崇品則不得爲之自是朝體而行左諭善尹得孚以食物辭巽之語陳於前席有違格例推考何如上曰生疎所致其心則可貴勿推可也出擧條上曰新除兩承宣今已登筵皆進前行承旨之事也日煥述源進前上曰兩人皆以桂坊舊僚幾年之後出入講學之席而今於大學畢講之日俱爲陞資至除承宣可喜亦可貴也仍敎曰兩承宣出去肅謝而諭善及他僚屬亦爲先退也得孚等先退上敎泰永曰左承旨今爲都承旨矣都承旨之無故行公者絶罕其人而今又得卿亦可幸也卿之筋力旣好近來仕路漸益亨通此亦福厚之致也卿之子女通爲幾人泰永曰似是十五人矣上曰日前不曰十六人乎民始曰其數之多指不勝樓無怪其有時乎忘却矣上曰惜乾殊甚嶺南則果爲何如泰永曰近聞嶺南之報雨澤亦閟而驟雨則時或有之云矣上曰從近得雨則誠可幸矣民始曰今日則雨意頗緊矣仍命退諸臣以次退出
정조 22년
行都承旨李泰永坐直左承旨宋銓坐右承旨李海愚未肅拜左副承旨魚用謙坐直右副承旨柳相祚差祭同副承旨李述源坐注書洪奭周仕直尹命烈未肅拜事變假注書尹孝植仕
정조 22년
魚用謙以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 22년
魚用謙啓曰御營廳將官來言今日本廳軍兵日次私習云矣敢啓傳曰知道
정조 22년
李泰永啓曰右副承旨鄭日煥今日不爲仕進卽爲牌招何如傳曰允
정조 22년
魚用謙啓曰事變假注書李㬖身病猝重勢難察任今姑改差何如傳曰允
정조 22년
李泰永啓曰端午帖製進事體至重而今以文任之不卽膺命科次期限已過屢日此誠前所未有之事弘文提學李秉鼎來詣闕外終不擧行萬萬未安所當重勘而本院請推之外無他可施之罰何以爲之敢稟傳曰命牌之許久留置寧有如許國體乎當該文任罷職藝文提學牌招
정조 22년
李弘謙奉命在外代以呂東植爲假注書
정조 22년
李㬖改差代以尹孝植爲事變假注書
정조 22년
魚用謙啓曰事變假注書尹孝植時無職名令該曹依例付軍職使之冠帶常仕何如傳曰允
정조 22년
傳于魚用謙曰年前旣有筵中下敎雖如渠鎭將亦當信令差使員法聖僉使李東憲承傳卽爲收用事分付銓曹
정조 22년
傳于李泰永曰向來臺言必是爲卿進身而辭不達意之致批中不欲提起今於史官之行以此意付申一體傳諭
정조 22년
有政吏批判書金載瓚進參判權裕牌不進參議任希存進左承旨宋銓進以柳畊爲執義李垿爲正言李鼎德爲禮曹參議尹命烈爲注書金相穆爲金堤郡守古阜郡守申史源旌善郡守朴休源相煥
정조 22년
再政以趙學敏爲金城縣令
정조 22년
兵批判書李時秀病參判柳誼入直進參議金啓洛差祭參知柳師模差祭左副承旨魚用謙進副護軍尹致性鄭尙愚副司果宋知濂副司正尹孝植以上竝單付
정조 22년
李泰永啓曰新除授注書尹命烈卽爲牌招察任何如傳曰允
정조 22년
以修撰尹行直牌不進罷職傳旨傳于李泰永曰只推
정조 22년
李述源啓曰大司憲宋煥箕掌令姜文會在外執義未差掌令李益恢持平李東煥牌招啓辭未下持平尹涵傳旨未下監察茶時之意敢啓傳曰知道
정조 22년
以司諫李貞運持平尹涵牌不進罷職傳旨傳于李述源曰只推
정조 22년
傳于李泰永曰明日當由逌瞻門展拜景慕宮仍行夏享大祭省牲省器該房知悉雨意尙緊更得霈注則沾服不可行禮時刻明日觀勢進退以此分付
정조 22년
李泰永啓曰明日展拜時承旨當爲備員而左副承旨柳相祚差祭右副承旨鄭日煥牌不進罷職傳旨捧入不得備員何以爲之敢稟傳曰年限已過違牌似然許遞前望單子入之待下批待開門牌招察任
정조 22년
以水原留守徐有隣狀啓今月初四日自辰時始雨已爲數分油雲四集雨意漸緊因此浹洽方切顒企緣由事京畿監司李在學狀啓營下始雨形止馳啓事全羅監司李得臣狀啓去月二十日二十一日得雨二十八日靈巖等七邑得一犁或二犁羅州等二十四邑得一鋤或二鋤緣由馳啓事傳于李泰永曰此雨甘露對此欣登不覺喜聳歡躍湖南則比畿之漢南湖西諸邑間亦有解渴而畿湖渴望之餘霔灑伊時續此周洽更切默禱令廟堂嚴飭畿湖道臣列邑雨澤星火馳啓水原從撥路續卽狀聞事一體分付
정조 22년
宋銓以戶曹言啓曰臣華鎭上疏批旨內點船今日內擧行俾無等待之弊而今年漕船之四月內一竝到泊於畿境無一石欠頉數十年來初聞領運差員內下筒箇一部賜給以爲勸後之地卿於點檢時此意曉諭而仍又各別嚴飭於所劃諸司星火畢捧後待其還送卿其這卽草記事命下矣臣於伊日點檢時嶺南左漕倉湖南聖堂倉差使員及監官色吏沙格等處謹以批旨內辭意一一曉諭宣布德意亦爲面飭於所劃各倉郞官而宣惠廳及各衙門則嚴明知委使之卽捧而船漢等輸入倉庭之際自費若干日字故另加嚴飭期於星火捧上待其畢捧隨卽登聞計料而前此上來兩湖三倉漕船次第下去嶺南右漕倉漕船十九隻所載稅穀則今已畢納先爲還送之意敢啓傳曰知道
정조 22년
李述源以義禁府言啓曰時囚保放事命下矣時囚罪人徐季修尹行喆洪履簡尹養儉沈公著南省老等竝保放之意敢啓傳曰知道過齋後還囚捧供者捧供照律人照律可也
정조 22년
李述源以義禁府言啓曰保放罪人洪履簡南省老等還囚後捧口招以入之意敢啓傳曰知道
정조 22년
禁府啓目粘連向前洪履簡更招云云判付內辭意發問目嚴問則白骨寃徵諉之面任之掩匿漫漶爲說泛稱遲晩究厥罪狀萬萬駭痛刑推得情何如判付啓供招猶不分明特敎嚴問之下焉敢若此萬一不及於繡啓之數而泛稱遲晩罪也過於厥數而竊幸其未盡現發知而不卽從實直告亦罪也本罪之外添却有一於此之罪則其所懲一之擧當不至知於何律口招勿施卽爲開坐更良嚴問以聞爲良如敎又照目向前徐季修矣本府議啓內觀其所供官需之偏徵回浦非出射利邑子之假托索賂報營刑治是如極口發明是白乎乃分賑捧稅不無替使之時不精濫觴之弊勢所必至畓券衿分旣在勸成之後族姪貽累之謗在所難免兺除良吏逋則矇未檢察至有停退之混入還穀則不思典守移給邸人之役價揆以法意極爲可駭罪從重論杖一百收贖告身盡行追奪流三千里定配私罪奉敎依允功議各減一等爲良如敎又照目向前南省老矣本府議啓內以其所供較諸繡啓粥米之見縮雖緣官村升斗之不同飢口之抄付至有色吏親屬之混入不察之失在所難免罪笞五十收贖解見任別敍私罪奉敎帶職還任律不當罪而雖不剛核苟用百十之工夫其所刮目誰之不若今日開坐時更以此意曉戒仍以果然善爲之意收其口供一邊啓聞後以不應爲公律區別功議勘放使之當刻還官爲旀還官後過三朔令道臣考其治績狀聞其後又當別有直指之按廉以此嚴明分付爲良如敎禁府啓目向前洪履簡更招云云判付內辭意發問目嚴問則一向漫漶終不直招究其所爲殊極痛駭刑推得情何如判付啓其矣諸犯中二件雖似可原而最不可貸尤所難恕者白骨徵布隱匿事是置藉使數爻相左於多少有則果有無則非無此而倖逭當律彼李樂培金履錫之至今在歲抄之中者獨不斑駁乎今年春初縱諉簽限之姑遠居官幾年一任其茹寃邙巓飮泣泉下其矣罪狀雖使其矣身思之尙何敢掉舌容喙以求其圖脫之方乎然而若使生手釐正反不若自渠熟手一一査櫛然後勘律之爲便當是置此囚段更爲上之以此判付嚴明分付後姑放使之當刻內三倍道下去限七月晦日査括充定爲有矣白骨雪寃則黃口亦當救瘼限年十餘歲以上亦皆爬櫛塡代則八月初當一邊別遣摘奸之行考覈更又拿處處斷竝以此意嚴飭分付爲良如敎又啓目向前南省老今已捧供依判付照律以入而卽爲放送使之還官何如判付啓依允
정조 22년
李述源以義禁府言啓曰時囚罪人洪履簡更爲拿入以判付內辭意一一曉諭白骨徵布限七月晦日査括充定黃口限年十六以上爬櫛塡代之意捧侤音後當刻內三倍道下去事嚴飭放送之意敢啓傳曰知道
정조 22년
李述源以義禁府言啓曰時囚罪人南省老照律公事判付內收其口供一邊啓聞後以不應爲公律區別功議勘放使之當刻還官事命下矣南省老今已捧供以入依判付以不應爲事理重公律杖八十收贖而其十四代祖在開國功臣云功減一等杖七十以公罪收贖當刻還官之意嚴飭放送而還官後過三朔考其治績狀聞事發關分付道臣之意敢啓傳曰知道
정조 22년
李述源以義禁府言啓曰保放罪人徐季修杖一百收贖告身盡行追奪流三千里定配照律公事判付內依允功議各減一等事命下矣徐季修功議各減一等杖九十收贖告身盡行進奪江原道洪川縣蓮峯驛徒二年半定配而以本府議啓內辭意具罪目依例發遣府羅將押送配所何如傳曰允
정조 22년
李述源以義禁府言啓曰時囚罪人申史源以公罪勘以相當律仍令該曹無弊邑相換竝令除朝辭催促赴任事命下矣申史源傳旨內雜役米及稅米需米濫捧之弊慢不察飭不可置以不論拿問處之罪取考律文則大明律制書有違條有曰凡奉制書有所施行而違者杖一百矣申史源杖一百以公罪收贖放送而無弊邑相換事分付吏曹之意敢啓傳曰知道如有功議各減一等可也
정조 22년
李述源以義禁府言啓曰申史源杖一百以公罪收贖照律草記批旨內知道如有功議各減一等可也事命下矣申史源十一代祖叔舟佐理功臣云功減一等杖九十以公罪收贖之意敢啓傳曰知道
정조 22년
戊午五月初四日辰時上御誠正閣禮房承旨同副承旨入侍時行都承旨李泰永同副承旨李述源假注書呂東植記注官金良倜記事官承膺祚以次進伏訖上曰左承旨入侍出榻敎賤臣承命出傳左承旨宋銓進伏上命書傳敎曰禮房承旨馳詣宗廟永禧殿同副承旨馳詣景慕宮奉審摘奸以來仍敎銓曰左承旨則進去各宮可也上曰守廳承旨入侍出榻敎賤臣承命出傳右承旨魚用謙進伏上命書禁府公事判付訖命書傳敎曰禁府諸囚有過齋捧供之命其中未出代者當此課農之時不可一刻曠官齋日因特敎開坐亦多其例令該府只以未出代之類照律與捧供皆於今日內擧行政官牌招待禁府判下卽爲開政差代必以勝於前倅者差送近來守令薦法蕩然莫甚古則雖以大官之所尊禮諸般現告皆勿論惟薦法坐罪未嘗闊狹卽流來不易之金石而今則竝與文之判校武之同樞之薦擧者毫髮無損此後申明嚴飭凡係坐贓之類一依法典直於禁府照目措語事載之該府受敎仍令廟堂書付壁上違越者論罪以人事君大臣外惟銓曹爲然設令薦者不堪任銓曹若勿循顔私爲官擇人則可謂刑期無刑宜從今政修復美規各別着念事嚴飭銓曹今政差送之守令萬一不治徑遞則當該判堂用大典所載誤薦之律令該房直捧傳旨御覽官案該倅名籤傍書該堂姓名事分付銓曰臺諫牌不進傳旨誤書以入當該注書推考何如上曰依爲之出擧條仍命退承史以次退出
정조 22년
行都承旨李泰永坐直左承旨宋銓坐右承旨李海愚坐直左副承旨魚用謙坐右副承旨柳相祚坐同副承旨李述源病注書洪奭周仕直尹命烈未肅拜事變假注書尹孝植仕
정조 22년
藥房提調李祖源副提調李泰永啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 22년
柳相祚啓曰行大司憲宋煥箕掌令姜文會在外執義柳畊掌令李益恢持平李東煥未肅拜持平尹涵病不進監察茶時之意敢啓傳曰知道
정조 22년
魚用謙以御營廳言啓曰今五月初五日景慕宮展拜仍行夏享大祭省牲省器時依兵曹節目弘化門入直軍五十名集春營入直軍四十名除出大將臣李漢豐率領弘化門外分左右排立東營入直軍三十名除出入直把摠鄭宅昌率領宮大門外把守而竝待標信擧行解嚴後各還本處入直之意敢啓傳曰知道
정조 22년
禁府啓目永川前郡守沈公著口招云云傳旨內辭意發問目嚴問則游辭漫漶終不直陳究其所爲誠極痛駭刑推得情何如判付啓王府體貌何等尊重口招法意尤爲嚴密是隱則事關肥已各登繡啓之囚略略盤覈草草捧招殆近於塞責者果何道理是隱喩卿等推考爲去乎更良逐條嚴問爲有矣除却諸般論列放債之什收六七寧有如許不法而白骨寃徵歸之其然豈然之科竝與賣穀一款敢生發明之計一有現發尙難逭當律是去乙此與此外之犯不一其端而一味漫漶情狀痛駭今番段使之無敢如初隱諱一一得情然後修正啓目以聞爲良如敎又啓目向前沈公著更招云云判付內辭緣發問目反覆盤詰則一味呑吐泛稱遲晩究其所爲節節痛駭刑推得情何如判付啓此囚旣出代過齋後更爲推問爲有矣公私債息過什二者杖徒自有續典法令兺不喩官收六七之利云者違越法典過於三數倍名以守令乃敢如此乎是旀雖諉下吏之自下添收而吏奸莫察何異躬犯是旀且況繡啓別無官與吏之區別則自歸於官長之犯科嚴加盤覈期於得情以聞爲旀白骨徵布之實數旣云與繡啓差殊是隱則其委折亦不別白指告尤豈不痛惡是旀賣穀一事尤何敢一味發明乎右項諸條若有眞箇曖昧之端則以眞箇脫空之證左條陳以爲更行査究之地否則一一輸款於平問之時趁卽考律勘罪卽當然底道是置此供若不直招爲先嚴囚更待別樣處分爲良如敎
정조 22년
安春君疏曰伏以臣卽一衰朽癃疾之流也徒蒙天地之深恩尙延朝暮之危喘報蔑涓埃事闕職分居常悚懍惟譴何是俟不意毓祥宮仲朔祭獻官名帖又及於賤臣惝怳戰慄尤不知措躬之所矣顧臣病狀諸般呻痛姑捨是最有難强者風眩痰結一向交劇左臂右脚十分不仁一屈一伸俱極艱辛凡於運動行步未嘗不須人而竊伏念享事莫重與他公故有異至於駿奔將事之際以此病勢必致失措之境臣豈可徒知怵分畏義而晏然冒當於不可當之地自速重罪戾哉不得不冒死仰瀆於宸嚴之下伏乞聖明俯垂鑑諒亟命該曹特減臣享官之任以重祀事仍治臣屑越之罪以安私分千萬幸甚臣無任云云答曰省疏具悉疏辭許令該曹付標
정조 22년
戊午五月初五日卯時上詣景慕宮展拜仍行夏享大祭省牲省器入侍時行都承旨李泰永左承旨宋銓右承旨李海愚左副承旨魚用謙記事官洪奭周假注書呂東植記注官金良倜記事官承膺祚檢校提學沈煥之檢校待敎沈象奎李存秀以次隨駕時至通禮跪啓外辦上具翼善冠衮龍袍乘輿出交泰門永淸門至明政門外命書藥房啓辭批答訖提調李祖源進前奏曰日候稍熱侵早動駕聖候若何上曰一樣矣祖源曰王大妃殿氣候何如上曰一樣矣祖源曰惠慶宮氣候何如上曰一樣矣大駕出弘化門入逌瞻門由日瞻門詣神門外降輿就板位行再拜禮仍詣廟內奉審訖入齋室改具遠遊冠絳紗袍詣省器位省器如儀詣省牲位省牲如儀訖仍命肄儀作樂訖敎曰佾舞工人皆是兒弱之類渠輩安能閑於樂章習於禮節耶員役中亦必有鍊熟可合者而以此輩充定誠駭然矣且樂院事體無異太常先朝下敎何等至嚴則如是擧行尤豈成說乎仍敎有司堂上李時秀曰自廟堂捧甘該院後復如是則先從提擧論罪之意言于大臣以爲嚴飭可也仍命書駕前下敎曰掌該掌樂提調越俸一等敎泰永曰本宮祭享例遣承旨奉審矣今番則閣臣二人爲獻官摘奸則不必更遣矣上還御齋室改具翼善冠衮龍袍出齋室門乘輿敎曰今日之次對頉稟誠駭然矣初一日次對旣是今日之進定者則今日有何更爲入稟之事乎月六引見猶是近規初一旣行之今日又入稟則便是一月七對豈成事體乎俄以此意有所下敎則前例之如是云者尤豈成說乎仍敎時秀曰次對頉稟緣何而致此耶時秀曰本司之不善擧行萬萬惶悚而至於前例之本然云者尤是不能詳知之致也仍命書駕前下敎曰不能檢飭之有司堂上從重推考當該備邊郞拿處大駕由日瞻門出逌瞻門至弘化門外命下標信解嚴入弘化門由明政門永淸門入交泰門還內諸臣以退出
정조 22년
行都承旨李泰永坐直左承旨尹致性坐右承旨宋銓坐直左副承旨李肇源坐右副承旨蔡弘遠牌不進同副承旨李海愚坐注書洪奭周仕直尹命烈未肅拜事變假注書尹孝植仕
정조 22년
宋銓啓曰禁衛營將官來言今日本營軍兵日次私習云矣敢啓傳曰知道
정조 22년
宋銓啓曰御營廳將官來言今日本廳軍兵日次私習云矣敢啓傳曰知道
정조 22년
李泰永啓曰初七日初八日長陵忌辰齋戒正日初九日初十日獻陵忌辰祭齋戒正日相値視事頉稟之意敢啓傳曰知道
정조 22년
傳于李泰永曰健元陵典祀官尹益烈獻陵典祀官李羲甲長陵典祀官柳畊徽陵典祀官李基慶元陵典祀官鄭東榦弘陵典祀官韓致應昭寧園典祀官趙台榮顯隆園典祀官金思羲各內下胡椒二升端午扇一柄熟手木各一疋各陵熟手各米二斗泰陵典祀官李顯秀明陵典祀官李升運拿處熟手令攸司科治
정조 22년
以熟手崔聖輝等科治啓目傳于宋銓曰嚴飭放送
정조 22년
承旨前望單子入之尹致性李肇源蔡弘遠落點
정조 22년
宋銓啓曰行大司憲宋煥箕掌令姜文會在外執義柳畊掌令李益恢持平尹涵李東煥牌招啓辭未下監察茶時之意敢啓傳曰知道
정조 22년
宋銓以兵曹言啓曰五衛將李景彬身病猝重時月之內無望供職呈狀乞遞身病旣如此則宿衛輪番之任不可久曠改差何如傳曰允
정조 22년
宋銓以訓鍊都監言啓曰本局別將白師誾身病甚重勢難察任改差何如傳曰允
정조 22년
兵曹啓目今戊午式年武科出身士族之赴防當赴者査問各該道分防磨鍊發送防所而依定式江華府人段本府留防其餘則西關江邊北關六鎭分防之意申飭何如判付啓依允爲旀沁都出身旣有本府留防之例華城所重豈比沁都此後出身段置依沁都例本府留防爲有矣分付守臣城內外接置月試射技限滿還送而規矩段從自願每三朔使之後錄狀聞爲良如敎
정조 22년
宋銓以義禁府言啓曰保放罪人沈公著依例還囚後更爲取招以入之意敢啓傳曰知道